cyanic-selkie/wikianc huggingface dataset:
Ταράτζι Π. Χένσον
Καριέρα
Στον κινηματογράφο, εμφανίστηκε στην ταινία Η Απίστευτη Ιστορία του Μπέντζαμιν Μπάτον και προτάθηκε για Όσκαρ και SAG Β' Γυναικείου Ρόλου. Το 2016 πρωταγωνίστησε στην ταινία Αφανείς Ηρωίδες και κέρδισε μαζί με όλο το καστ Βραβείο Satellite και Βραβείο Σωματείου Ηθοποιών.
Στην τηλεόραση, πρωταγωνίστησε το 2011 στην τηλεταινία Taken from Me: The Tiffany Rubin Story και προτάθηκε για Emmy Α' Γυναικείου Ρόλου. Από το 2011 ως το 2015 εμφανίστηκε στη σειρά Person of Interest. Από το 2015 πρωταγωνιστεί στη σειρά Empire και έχει κερδίσει μία Χρυσή Σφαίρα Α' Γυναικείου Ρόλου, ενώ έχει προταθεί και για δύο βραβεία Emmy.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί θεάτρου Κατηγορία:Αμερικανίδες τραγουδίστριες Κατηγορία:Βραβευμένοι με Χρυσή Σφαίρα
Ρουφίτζι (φυλή)
Οι Ρουφίτζι (Rufiji), είναι μια εθνοτική και γλωσσική ομάδα που έχει τη βάση της στην παράκτια Τανζανία, πλησίον του Ποταμού Ρουφίτζι (Rufiji River).
Το 1987, ο πληθυσμός των Ρουφίτζι (Rufiji) εκτιμάτο σε 200.000 άτομα και το 1996, σε 150.000 άτομα.
Ασχολίες
Οι περισσότεροι από τους Ρουφίτζι (Rufiji), συνήθως ασχολούνται με την παραδοσιακή γεωργία, καλλιεργώντας ρύζι στους υγρότοπους των ποταμών Κιλομπέρο και Ρουφίτζι, για πρόσθετο εισόδημα· εκτρέφουν επίσης, πουλερικά και αίγες.
Εξωτερικοί σύνδεσμοι
Κατηγορία:Εθνοτικές ομάδες στην Τανζανία Κατηγορία:Αυτόχθονες λαοί της Ανατολικής Αφρικής Κατηγορία:Τανζανοί Κατηγορία:Φυλές της Αφρικής
Καρολίνα Βίντρα
Η Καρολίνα Βίντρα (πολωνικά: Karolina Wydra) (γενν. 5 Μαρτίου 1981) είναι Πολωνή-Αμερικανίδα ηθοποιός και μοντέλο. Έπαιξε την Dominika Petrova (Ντομίνικα Πέτροβα) στην ιατρική δραματική σειρά του Fox, Ιατρικές Υποθέσεις και τη βαμπίρ Violet Mazurski (Βάιολετ Μαζούρσκι) στη σκοτεινή σειρά φαντασίας του HBO, True Blood. Η Βίντρα έχει πρωταγωνιστήσει στο θρίλερ φαντασίας After (2012) και στην ταινία επιστημονικής φαντασίας Europa Report (2013). Υποδύθηκε την ντετέκτιβ Dianne Kubek (Ντάιαν Κούμπεκ) στη βραχύβια αστυνομική δραματική σειρά Wicked City του ABC και την Izel στο Agents of S.H.I.E.L.D..
Πρώιμη ζωή και εκπαίδευση
Η Βίντρα γεννήθηκε στο Οπόλε της Πολωνίας, με ένα σπάνιο κολόβωμα του αριστερού οφθαλμού, κατά το οποίο η ίριδα του ματιού δεν κλείνει κατά τη διάρκεια της κύησης.
Η μητέρα και ο πατέρας της ήταν δάσκαλοι μαθηματικών και τέχνης, αντίστοιχα. Το 1992, αυτή και η οικογένειά της μετανάστευσαν στην Κομητεία Όραντζ της Καλιφόρνια, όπου οι γονείς της δημιούργησαν μια επιχείρηση καθαρισμού. Οι γονείς της χώρισαν το 2012 και η μητέρα της μετακόμισε στη συνέχεια στην Πολωνία.
Καριέρα
Τον Οκτώβριο του 1997, η Βίντρα κέρδισε το Διαγωνισμό Elite Lee Jeans Model Look, ο οποίος διοργανώθηκε από τους Ροσούμπα Γουίλιαμς και Ντόριαν Γκρέγκορι. Έκτοτε έχει εμφανιστεί σε έντυπες διαφημίσεις για εμπορικά σήματα όπως Armani Exchange, Levi's Red, Calvin Klein, Smashbox Cosmetics, Dooney & Bourke, Charles David, Urban Decay, Τζον Φρίντα και Kenneth Cole. Η Βίντρα έχει επίσης εμφανιστεί ως μοντέλο στο εξώφυλλο του γερμανικού περιοδικού Elle και του περιοδικού Oyster.
Το 2006, η Βίντρα πρωταγωνίστησε σε μια διαφήμιση της Nespresso με τον Τζορτζ Κλούνεϊ. Το 2008, συμπρωταγωνίστησε στην κωμική-δραματική ταινία Γύρνα το μόνος σου, σε σκηνοθεσία Μισέλ Γκοντρί και στην αθλητική δραματική ταινία Σούγκαρ, σε σκηνοθεσία Άννα Μπόντεν και Ράιαν Φλεκ. Στη συνέχεια, συμπρωταγωνίστησε στη ρομαντική κωμωδία του 2011 Crazy, Stupid, Love ως Jordyn. Από το 2011 έως το 2012, εμφανίστηκε στην έβδομη και όγδοη σεζόν της ιατρικής δραματικής σειράς του Fox, Ιατρικές Υποθέσεις, παίζοντας το ρόλο της Dominika Petrova, μιας μετανάστριας που παντρεύεται τον Γκρέγκορι Χάουζ για να αποκτήσει πράσινη κάρτα. Στη συνέχεια, η Βίντρα είχε έναν πρωταγωνιστικό ρόλο στο θρίλερ φαντασίας του 2012 After, μαζί με τον Στίβεν Στρέιτ. Την επόμενη χρονιά, είχε πρωταγωνιστικό ρόλο ως Katya Petrovna στην ταινία επιστημονικής φαντασίας Europa Report. Το Μάρτιο του 2013, έκανε δοκιμαστικό για το ριμέικ του NBC της βρετανικής δραματικής σειράς Bad Girls.
Το 2013, η Βίντρα εντάχθηκε στο καστ της δραματικής σειράς φαντασίας του HBO True Blood ως Violet Mazurski, μια βαμπίρ που γίνεται η κοπέλα του Jason Stackhouse. Στην έκτη σεζόν, η Βίντρα ήταν επαναλαμβανόμενο μέλος του καστ, αλλά αναβαθμίστηκε στο κύριο καστ για την έβδομη και τελευταία σεζόν του. Το 2014, η Βίντρα εμφανίστηκε ξανά ως χαρακτήρας Mara Paxton στην πέμπτη σεζόν της δραματικής σειράς του FX Justified και ως guest star ως πράκτορας Simone Taylor σε ένα επεισόδιο της δραματικής σειράς Scorpion του CBS. Στη συνέχεια, η Βίντρα συμπρωταγωνίστησε μαζί με τον Άαρον Έκχαρτ στην ταινία τρόμου της Blumhouse Productions Μετενσάρκωση (2015), σε σκηνοθεσία Μπραντ Πέιτον. Το 2015, εντάχθηκε στο καστ της αστυνομικής δραματικής σειράς του ABC Wicked City ως Dianne Kubek, μια όμορφη ντετέκτιβ που εργάζεται μυστικά ως μπαργούμαν και έμπορος ναρκωτικών στο Sunset Strip.
Τον Απρίλιο του 2016, ανακοινώθηκε ότι η Βίντρα είχε επιλεγεί για την αναβίωση της σειράς του Showtime, Twin Peaks. Τον Αύγουστο του 2016, εντάχθηκε στη δραματική σειρά των Amazon Studios Sneaky Pete, σε έναν επαναλαμβανόμενο ρόλο.
Προσωπική ζωή
Η Βίντρα ζει στο Λος Άντζελες. Έχει έναν μεγαλύτερο αδερφό, λογιστή, που ζει στο Λονδίνο.
Εξωτερικοί σύνδεσμοι
Κατηγορία:Πολωνές μοντέλα Κατηγορία:Πολωνές ηθοποιοί τηλεόρασης Κατηγορία:Πολωνές ηθοποιοί κινηματογράφου Κατηγορία:Αμερικανίδες μοντέλα Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου Κατηγορία:Πολωνοί μετανάστες στις Ηνωμένες Πολιτείες Κατηγορία:Αμερικανοί πολωνικής καταγωγής
Βίκτορ Σανέγιεφ
Ο Βίκτορ Ντανίλοβιτς Σανέγιεφ (ρωσικά: Виктор Данилович Санеев, γεωργιανά: ვიქტორ სანეევი, 3 Οκτωβρίου 1945 – 3 Ιανουαρίου 2022) ήταν Σοβιετικός αθλητής του στίβου στο άλμα εις τριπλούν. Από τους κορυφαίους στην ιστορία του αγωνίσματος και ένας από τους πιο διακεκριμένους αθλητές της σύγχρονης εποχής, κέρδισε τέσσερα ολυμπιακά μετάλλια: τρία χρυσά (1968, 1972 και 1976) και ένα αργυρό (1980). Είναι μέλος του Hall of Fame της IAAF από το 2013.
Βιογραφία
Γεννήθηκε τον Οκτώβριο του 1945 με τη λήξη του Δευτέρου Παγκοσμίου Πολέμου στο Σοχούμι της Αμπχαζίας στα παράλια της Μαύρης Θάλασσας. Μεγάλωσε σε μια φτωχή οικογένεια με πολλές στερήσεις και ο πατέρας του, που ήταν παράλυτος, έφυγε από τη ζωή όταν ο Σανέγιεφ ήταν 15 ετών. Ως παιδί αγαπούσε το ποδόσφαιρο και τα πήγε καλά στην ιδιαίτερη πατρίδα του. Από την ηλικία των πέντε ετών πήγε σε τμήμα ποδοσφαίρου και μετά την προπόνηση συνέχισε να παίζει στην αυλή με φίλους. Η ομάδα του έγινε γρήγορα η καλύτερη στην περιοχή Γκάγκρα και ο ίδιος έγινε βασικός της παίκτης. Ακολούθησε το μπάσκετ και το 1962 έγινε δεκτός ακόμη και στην αντιπροσωπευτική ομάδα της Αμπχαζίας. Όμως τον τράβηξε τελικά ο κλασικός αθλητισμός και το άλμα εις ύψος, αλλά ένας τραυματισμός στο γόνατο τον ανάγκασε να μεταβεί στα άλματα εις μήκος και τριπλούν. Το 1963 πήρε την τρίτη θέση στο τριπλούν σε σχολικούς αγώνες στη Σοβιετική Ένωση. Η πρώτη επιτυχία του σε αγώνες ανδρών ήρθε το 1968, όταν κέρδισε για πρώτη φορά το ρωσικό πρωτάθλημα. Παράλληλα αποφοίτησε από το Ινστιτούτο Υποτροπικής Γεωργίας του Σοχούμι το 1969 και το Γεωργιανό Ινστιτούτο Φυσικής Πολιτισμού το 1973.
Στους Ολυμπιακούς Αγώνες του 1976 στο Μόντρεαλ, ο Σανέγιεφ κέρδισε το τρίτο συνεχόμενο χρυσό ολυμπιακό μετάλλιο στο τριπλούν, ο πρώτος και μόνος μέχρι σήμερα που κατάφερε κάτι τέτοιο. Το 1978 ήταν δεύτερος στο Ευρωπαϊκό Πρωτάθλημα Στίβου και για όγδοη και τελευταία φορά πρωταθλητής Σοβιετικής Ένωσης. Στους Ολυμπιακούς Αγώνες της Μόσχας ήταν ο προτελευταίος λαμπαδηδρόμος. Προσπάθησε να κερδίσει και τέταρτο χρυσό στο ίδιο αγώνισμα στα 35 του χρόνια, όπως ο Αλ Έρτερ στη δισκοβολία, αλλά δεν το κατόρθωσε, έχοντας έντονο ανταγωνισμό που σχεδόν πάντα τον βοηθούσε να φτάνει στο ύψιστο της απόδοσής του στις μεγάλες διοργανώσεις. Σε έναν ανεκδιήγητο τελικό από άποψη κριτών, κατέλαβε τη δεύτερη θέση με άλμα στα 17,24 μέτρα. Το άλμα που του χάρισε το μετάλλιο ήταν στην τελευταία του προσπάθεια, κάτι που δεν συνέβη για πρώτη φορά. Η απονομή των μεταλλίων δεν αποτέλεσε την τελευταία πράξη δημοσιότητας του τελικού. Κατέρριψε τρεις φορές το παγκόσμιο ρεκόρ με καλύτερη επίδοση 17,44 μέτρα το 1972. Ο Σανέγιεφ ήταν επίσης έξι φορές πρωταθλητής Ευρώπης κλειστού στίβου (ακατάρριπτο ρεκόρ) – αποχώρησε από τον ανταγωνιστικό στίβο μετά τους Ολυμπιακούς Αγώνες του 1980 και συνέχισε να εργάζεται για τον σύλλογο Ντιναμό Τιφλίδας.
Το 1983 του απονεμήθηκε το Ολυμπιακό Τάγμα, η ανώτατη αθλητική τιμή. Μετά την αποχώρησή του από την ενεργό δράση εργάστηκε ως προπονητής στη εθνική ομάδα της Σοβιετικής Ένωσης, με τη διάλυση της χώρας να τον φέρνει σε δεινή οικονομική θέση. Μετανάστευσε με την οικογένειά του και εργάστηκε ως προπονητής στην Αυστραλία (κολέγιο Σεντ Τζότζεφ και αργότερα μεταπήδησε στο Ινστιτούτο Αθλητισμού της Νέας Νότιας Ουαλίας ). Τα τελευταία χρόνια της ζωής του αντιμετώπισε αρκετά μυοσκελετικά προβλήματα και υποβλήθηκε σε πολλαπλές ορθοπεδικές επεμβάσεις. Απεβίωσε στο Σίδνεϊ της Αυστραλίας σε ηλικία 76 ετών στις 3 Ιανουαρίου 2022. Η Ολυμπιακή Επιτροπή της Γεωργίας τον αναγνώρισε ως τον καλύτερο Γεωργιανό αθλητή του 20ού αιώνα.
Τιμές
GEO Vakhtang Gorgasal Order 1rank BAR.svg |60px]] Τάγμα Τιμής της Γεωργίας : 1998
Εξωτερικοί σύνδεσμοι
Κατηγορία:Άλτες του τριπλούν Κατηγορία:Άλτες του μήκους Κατηγορία:Σοβιετικοί αθλητές του στίβου Κατηγορία:Σοβιετικοί Ολυμπιονίκες Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1968 Κατηγορία:Αθλητές του στίβου στους Θερινούς Ολυμπιακούς Αγώνες 1972 Κατηγορία:Αθλητές του στίβου στους Θερινούς Ολυμπιακούς Αγώνες 1976 Κατηγορία:Αθλητές του στίβου στους Θερινούς Ολυμπιακούς Αγώνες 1980 Κατηγορία:Εισαχθέντες στο Hall of Fame της IAAF Κατηγορία:Μέλη Ολυμπιακού Τάγματος Κατηγορία:Αποδέκτες του Τάγματος του Λένιν Κατηγορία:Αποδέκτες του Τάγματος του Κόκκινου Λαβάρου της Εργασίας
Μπυσλαί
Το Μπυσλαί (γαλλικά: Buchelay) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπυσελουά (γαλλικά: Buchelois).
Παραπομπές
Κατηγορία:Κοινότητες των Ιβλίν
Μπυλιόν
Το Μπυλιόν (γαλλικά: Bullion) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες των Ιβλίν
Ρούνγκουα (φυλή)
Οι Ρούνγκουα (Rungwa), είναι μια εθνοτική και γλωσσική ομάδα που έχει τη βάση της στην Περιοχή Μπάντα (Mpanda District), στην Περιφέρεια Ρούκουα (Rukwa Region), στην δυτική Τανζανία.
Το 1987, ο πληθυσμός των Ρούνγκουα (Rungwa) εκτιμάτο σε 18.000 άτομα.
Εξωτερικοί σύνδεσμοι
Κατηγορία:Εθνοτικές ομάδες στην Τανζανία Κατηγορία:Αυτόχθονες λαοί της Ανατολικής Αφρικής Κατηγορία:Τανζανοί
Μπρίντει Ε΄ των Πίκτων
Ο Μπρίντει Ε΄ των Πίκτων (Γαελικά : Bruide mac Fergusa, πέθανε το 763) βασιλιάς του Φορτριού και βασιλιάς των Πίκτων (761 - 763) ήταν αδελφός και διάδοχος του κορυφαίου βασιλιά Όνγκους Α΄ των Πίκτων. Ο θάνατος του καταγράφεται το 763 από τα Χρονικά του Ούλστερ και τα Χρονικά του Τίγκερναχ, τα Χρονικά των Πίκτων του δίνουν περίοδο βασιλείας δυο ετών.
Πηγές
Κατηγορία:Βασιλείς των Πίκτων
Καριέρ-σου-Πουασί
Το Καριέρ-σου-Πουασί (γαλλικά: Carrières-sous-Poissy) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Καριερουά (γαλλικά: Carriérois).
Παραπομπές
Κατηγορία:Κοινότητες των Ιβλίν
Κίνιοντ Α΄ των Πίκτων
Ο Κίνιοντ Α΄ των Πίκτων (Αρχ. Ιρλανδικά : Cinaed mac Feradaig, Αγγλικά : Kenneth son of Feradach, πέθανε το 775) ήταν βασιλιάς των Πίκτων (763 - 775). Έχει προταθεί ότι πατέρας του ήταν ο Φερεντάχ γιος του Σελμπάχ μακ Φερτσάι, βασιλιά της Νταλ Ριάτα που συνελήφθη και αλυσοδέθηκε από τον Όνγκους Α΄ των Πίκτων (736).
Βασιλεία
Η βασιλεία του παραλείφθη από μερικές εκδόσεις του Χρονικού των Πίκτων αλλά στον θάνατο του σημειώνεται βασιλιάς των Πίκτων από τα Χρονικά του Ούλστερ, τα Χρονικά του Καμπραί και τα Χρονικά του Μελρόουζ. Στις περιπτώσεις που παραλείπεται ο Κίνιοντ αναφέρεται σαν βασιλιάς των Πίκτων ο Γκαρτνέ γιος του Φερεντάχ. Τα Χρονικά του Ουλστερ αναφέρουν στην εποχή του Κίνιοντ μια μάχη στο Φορτριού εναντίον των ανδρών της Νταλ Ριάτα υπό τον Εντ Φίντ (768), είναι η πρώτη καταγραφή για την Νταλ Ριάτα μετά το 741, δεν γνωρίζουμε το αποτέλεσμα της μάχης. Τα Χρονικά των τεσσάρων Μάστερς μια λιγότερο αξιόπιστη πογή δίνει μια διαφορετική έκδοση για την μάχη, έγινε στο Λένστερ και ο νικητής απέναντι στον στρατό του Εντ ήταν ο Κένεθ μακ Φλαίν.
Ο Συμεών του Νταρχάμ αναφέρει ότι ο Άλρεντ της Νορθουμβρίας μετά την εκθρόνιση του δραπέτευσε στην αυλή του Κίνιοντ (774). Ο θάνατος του Κίνιοντ καταγράφεται από πολλές ανεξάρτητες πηγές το 775, δεν άφησε γιους, τα Χρονικά του Ούλστερ καταγράφουν τον θάνατο της "Έθνε ίνγκε Κίνιοντον" (778) που πολύ πιθανό ήταν κόρη του.
Πηγές
Κατηγορία:Βασιλείς των Πίκτων
Εθνική Ολλανδίας (ποδόσφαιρο ανδρών)
Η εθνική ομάδα ποδοσφαίρου της Ολλανδίας εκπροσωπεί την Ολλανδία στις διεθνείς ποδοσφαιρικές διοργανώσεις. Τελεί υπό τον έλεγχο της Βασιλικής Ολλανδικής Ποδοσφαιρικής Ομοσπονδίας και χρησιμοποιεί διάφορα στάδια σε όλη τη χώρα.
Λα Σελ-λε-Μπορντ
Το Λα Σελ-λε-Μπορντ (γαλλικά: La Celle-les-Bordes) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σελιμπορντιέν (γαλλικά: Cellibordiens).
Εθνική Ολλανδίας (ποδόσφαιρο ανδρών)
Ολοκληρωτικό ποδόσφαιρο
Τη δεκαετία του 1970 είδαμε την ίδρυση του ολοκληρωτικού ποδοσφαίρου (total football), καινοτομημένο από τη Φέγενορντ και τον ΑΦΚ Άγιαξ και εμπνευσμένο από τον μεσοεπιθετικό Γιόχαν Κρόιφ και τότε ομοσπονδιακό τεχνικό Ρίνους Μίχελς. Οι Ολλανδοί έκαναν τεράστια άλματα, αφού προκρίθηκαν σε 2 τελικούς παγκοσμίου κυπέλλου αυτή τη δεκαετία. Το 1974, η Ολλανδία νίκησε και την Αργεντινή και τη Βραζιλία στη φάση των ομίλων, και κατόπιν έφτασε σε τελικό παγκοσμίου κυπέλλου για πρώτη φορά στην ιστορία της. Ωστόσο, έχασε από τη Δυτική Γερμανία με 1-2, παρότι προηγήθηκε αρχικά. Το 1978, οι Ολλανδοί ξαναέφτασαν στον τελικό του Μουντιάλ, ενώ είχαν χάσει μόνο από τη διοργανώτρια Αργεντινή. Η ομάδα έπαιξε χωρίς τους Γιόχαν Κρόιφ, Γουίλεμ φαν Χάνεγκεμ και Γιαν φαν Μπέβερεν, οι οποίοι αρνήθηκαν να συμμετάσχουν στη διοργάνωση. Η ομάδα ήταν λιγότερο αποτελεσματική στους ομίλους. Προκρίθηκε ως δεύτερη, μετά από μία ισοπαλία με το Περού και μια ήττα από τη Σκωτία. Στη δεύτερη φάση ομίλων, ωστόσο, τα πήγαν πολύ καλά, φτάνοντας μέχρι τον τελικό απέναντι στην Αργεντινή. Ωστόσο, για δεύτερη συνεχόμενη φορά τερμάτισαν ως διεκδικητές του παγκοσμίου κυπέλλου, αφού έχασαν με 3-1 από την Αργεντινή στην παράταση. Δυστυχώς για τους Ολλανδούς, ο Ρέσενμπρινκ σημάδεψε το δοκάρι στο τελευταίο λεπτό της κανονικής διάρκειας, στο 90', όταν το σκορ ήταν ακόμα 1-1.
Λα Σελ-λε-Μπορντ
Παραπομπές
Κατηγορία:Κοινότητες των Ιβλίν
Εθνική Ολλανδίας (ποδόσφαιρο ανδρών)
Πρωταθλητές Ευρώπης
Ο Ρίνους Μίκελς επέστρεψε στο πόστο του ομοσπονδιακού προπονητή της Ολλανδίας για το Ευρωπαϊκό πρωτάθλημα ποδοσφαίρου του 1988. Μετά την ήττα στο πρώτο ματς από τη Σοβιετική Ένωση με 1-0, η Ολλανδία έφτασε στα ημιτελικά αφού νίκησε την Αγγλία με 3-1 (με χατ τρικ του πρώτου σκόρερ του τουρνουά, Μάρκο φαν Μπάστεν), και την Ιρλανδία με 1-0. Για πολλούς Ολλανδούς φιλάθλους, το σημαντικότερο ματς του θεσμού ήταν αυτό του ημιτελικού απέναντι στη Δυτική Γερμανία, τη διοργανώτρια, έτοιμη για εκδίκηση για την ήττα στον τελικό του Παγκοσμίου Κυπέλλου του 1974 (επίσης στη Δυτική Γερμανία). Ο Μάρκο φαν Μπάστεν σκόραρε στο 89ο λεπτό του αγώνα και έδωσε στην Ολλανδία την πρόκριση στον τελικό. Στον τελικό νίκησε τη Σοβιετική Ένωση (στη δεύτερη μεταξύ τους συνάντηση στο τουρνουά) με 2-0, χάρη σε γκολ των Ρουουντ Γκούλιτ και Μάρκο φαν Μπάστεν.
Σύγχρονη ιστορία (1996- )
Στο Ευρωπαϊκό Πρωτάθλημα του 1996, μετά από μία ισοπαλία 0-0 με τη Σκωτία και μία νίκη επί της Ελβετίας με 2-0, αντιμετώπισαν τους διοργανωτές Άγγλους, ενώ οι 2 ομάδες είχαν από 4 βαθμούς. Στα 62 λεπτά, με τη Σκωτία να νικάει την Ελβετία 1-0, η Ολλανδία έχανε 4-0 και όλα έδειχναν ότι θα τερμάτιζαν 3οι, αλλά ο Πάτρικ Κλάιφερτ στο 78ο λεπτό σκόραρε για να δώσει στην Ολλανδία την πρόκριση στα προημιτελικά χάρη στη διαφορά τερμάτων. Εκεί, αντιμετώπισαν τη Γαλλία, με την οποία έφεραν 0-0 και αποκλείστηκαν στα πέναλτι με 5-4. Οι Ολλανδοι διοργάνωσαν μαζί με το Βέλγιο το Ευρωπαϊκό Πρωτάθλημα του 2000, και ήταν από τα φαβορί της διοργάνωσης. Κάνοντας το 3/3 στη φάση των ομίλων, διέσυραν στα προημιτελικά τη Γιουγκοσλαβία με 6-1 με τον Πάτρικ Κλάιφερτ να κάνει χατ τρικ. Στους ημιτελικούς, με αντίπαλο την Ιταλία, κέρδισαν 2 πέναλτι, αλλά τα έχασαν και τα 2, ενώ στη διαδικασία των πέναλτι, ο Ιταλός τερματοφύλακας Φραντσέσκο Τόλντο, απέκρουσε 2 πέναλτι, αποκλείοντας με αυτό τον τρόπο τους Ολλανδούς. Ο Ντικ Άντβοκαατ επέστρεψε στη θέση του προπονητή της εθνικής Ολλανδίας για δεύτερη φορά και την οδήγησε στα ημιτελικά του Ευρωπαϊκού Πρωταθλήματος του 2004 αλλά έχασε από την Πορτογαλία και, ύστερα από έντονη κριτική για την τακτική του και τις επιλογές προσώπων, έφυγε από τη θέση. Η Ολλανδική ομάδα κλήθηκε στον όμιλο του θανάτου του Ευρωπαϊκού Πρωτάθληματος του 2008, μαζί με Γαλλία, Ιταλία και Ρουμανία. Ξεκίνησαν με μία νίκη 3-0 απέναντι στην παγκόσμια πρωταθλήτρια Ιταλία. Αυτή ήταν οι πρώτοι νίκη των Ολλανδών απέναντι στους Ιταλούς από το 1978. Στο δεύτερο ματς με αντίπαλο τη Γαλλίας, οι Οράνιε νίκησαν εύκολα με 4-1 τη Γαλλία. Έκλεισαν μία φανταστική πορεία στους ομίλους με μία νίκη με 2-0 με τη Ρουμανία. Ωστόσο, έχασαν στα προημιτελικά από τη Ρωσία με 3-1, με το γκολ της τιμής να πετυχαίνει ο Ρουντ Φαν Νίστελροϊ στο 86ο λεπτό. Στο Ευρωπαϊκό Πρωτάθλημα του 2012, η Ολλανδία κληρώθηκε και πάλι στον όμιλο του θανάτου με τη Γερμανία, την Πορτογαλία και τη Δανία. Έχασε και από τις 3 (1-2, 1-2, και 0-1 αντίστοιχα), με αποτέλεσμα να υποστεί πρόωρο και οδυνηρό αποκλεισμό από τη φάση των ομίλων της διοργάνωσης.
Στο Παγκόσμιο Κύπελλο του 1998, η Ολλανδία, που είχε σπουδαίους ποδοσφαιριστές στο δυναμικό της, αντιμετώπισαν την Αργεντινή στα προημιτελικά του θεσμού. Προς το τέλος των 90 λεπτών, μετά από μία προσπάθεια να εκβιάσει πέναλτι, ο Αργεντίνος Αριέλ Ορτέγκα έδωσε μία κουτουλιά στον Ολλανδό τερματοφύλακα Έντβιν φαν ντερ Σαρ. Ο Ορτέγκα αποβλήθηκε και οι Ολλανδοί νίκησαν 2-1 με γκολ του Ντένις Μπέργκαμπ στο 89ο λεπτό. Στα ημιτελικά, η Ολλανδία οδήγησε και κέρδισε τον αγώνα με τη Βραζιλία στα πέναλτι, μετά από ένα αποτέλεσμα 1-1 με γκολ του Πάτρικ Κλάιφερτ στις καθυστερήσεις της κανονικής διάρκειας. Οι Οράνιε έχασαν στο μικρό τελικό από την Κροατία με 2-1. Οι Ολλανδοί απέτυχαν να προκριθούν στα τελικά του Παγκόσμιου Κυπέλλου του 2002, με ήττες από την Πορτογαλία και την Ιρλανδία. Ο Λουίς φαν Χάαλ παραιτήθηκε μετά από αυτή την παταγώδη αποτυχία. Οι Ολλανδοί προκρίθηκαν στο Παγκόσμιο Κύπελλο του 2006 που διεξήχθη στη Γερμανία, και τερμάτισαν δεύτεροι στον τρίτο όμιλο μετά από 2 νίκες με Σερβία (1-0) και Ακτή Ελεφαντοστού(2-1) και μία ισοπαλία με Αργεντινή (0-0), νε την οποία ισοβαθμούσε στην κορυφή του ομίλου, αλλά οι Αργεντίνοι είχαν προβάδισμα λόγω διαφοράς γκολ. Οι Ολλανδοί αποκλείστηκαν από την Πορτογαλία με 1-0, σε έναν αγώνα στον οποίο υπήρξαν 16 κίτρινες κάρτες και 4 κόκκινες κάρτες (ρεκόρ για Παγκόσμιο Κύπελλο. Το ματς αυτό ονομάστηκε από τον τύπο Η μάχη της Νυρεμβέργης, της πόλης η οποία το φιλοξένησε.
Η Ολλανδία έπαιξε καταπληκτικό ποδόσφαιρο και είχε μία πολύ καλή πορεία στο Παγκόσμιο κύπελλο του 2010. Ήταν η μοναδική ομάδα, μαζί με την Αργεντινή, που έκανε το 3/3 στη φάση των ομίλων και συγκέντρωσε 9 βαθμούς, αφού ξεπέρασε τα εμπόδια των Δανία (2-0), Ιαπωνία (1-0) και Καμερούν (2-1). Στη φάση των 16 κληρώθηκε να αντιμετωπίσει τη σκληροτράχηλη Σλοβακία, η οποία είχε αποκλείσει την κάτοχο Ιταλία, και τη νίκησε με 2-1, χάρη σε γκολ των Ρόμπεν και Σνάιντερ (τα 2 αστέρια της). Κατόπιν, στα προημιτελικά, απέκλεισε τη μεγάλη Βραζιλία, νικώντας και αυτήν με 2-1, με 2 γκολ του Γουεσλι Σνάιντερ (53', 68'), ανατρέποντας έτσι το προβάδισμα της Βραζιλίας από το 10 με σκόρερ τον Ρομπίνιο. Στα ημιτελικά κληρώθηκε με την Ουρουγουάη, την οποία και νίκησε με 3-2. Οι Οράνιε προηγήθηκαν με εντυπωσιακό γκολ του Τζιοβάνι φαν Μπρόνκχορστ, ισοφαρίστηκαν, έπειτα ανέλαβαν δράση οι Ρόμπεν και Σνάιντερ, που σκόραραν από 1 γκολ ο καθένας και απλά δέχτηκαν και δεύτερο γκολ στις καθυστερήσεις. Στον τελικό αντιμετώπισαν την Ισπανία, από την οποία έχασαν με τα πολλά 0-1 στην παράταση, χάρη σε γκολ του Αντρές Ινιέστα.
Η Ολλανδία έπαιξε όμορφο ποδόσφαιρο στον όμιλο θάνατο με νίκες 3/3 και αποκορύφωμα τη νίκη επί της προηγούμενης πρωταθλήτριας κόσμου με 5-1, και διαδοχικά με 2-3 την Αυστραλία και με 2-0 επί της Χιλής. Στη φάση των 16 κληρώθηκε να αντιμετωπίσει το Μεξικό και οποίο νίκησε με γκολ-πέναλτι στο 89. Στη φάση των 8 έπαιξε με την Κόστα Ρίκα και κέρδισε στα πέναλτι. Στη μεγάλη φάση των 4 έπαιξε με την Αργεντινή και έχασε και πάλι στα πέναλτι. Στον μικρό τελικό στο κέρδισε τη Βραζιλία και κατέκτησε την τρίτη θέση.
Εξωτερικοί σύνδεσμοι
Κατηγορία:Εθνική Ολλανδίας (ποδόσφαιρο)
Καριέρ-συρ-Σεν
Το Καριέρ-συρ-Σεν (γαλλικά: Carrières-sur-Seine) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Καριγιόν (γαλλικά: Carillons).
Παραπομπές
Κατηγορία:Κοινότητες των Ιβλίν
Citi Zēni
Οι Citi Zēni (μετάφρ. "Άλλα Αγόρια") είναι ένα λετονικό ποπ συγκρότημα, που αυτή τη στιγμή αποτελείται από έξι μέλη. Εκπροσώπησαν τη Λετονία στον Διαγωνισμό Τραγουδιού της Eurovision 2022 με το σινγκλ τους "Eat Your Salad".
Ιστορία
Οι Citi Zēni δημιουργήθηκαν τον Μάρτιο του 2020 σε μια κατασκήνωση τραγουδοποιίας έξω από τη Ρίγα.
Το 2021 το συγκρότημα κυκλοφόρησαν το ντεμπούτο άλμπουμ τους, Suņi Iziet Ielās.
Το 2022 το συγκρότημα ανακοίνωσε την προσφορά του για το Supernova 2022, με την κυκλοφορία του νέου του σινγκλ "Eat Your Salad". Το συγκρότημα προκρίθηκε στον τελικό και τον κέρδισε στις 12 Φεβρουαρίου 2022. Ως αποτέλεσμα, εκπροσώπησαν τη Λετονία στον Διαγωνισμό Τραγουδιού της Eurovision 2022 αλλά αποκλείστηκαν στον πρώτο ημιτελικό, καθώς το τραγούδι τους απέτυχε να προκριθεί στον τελικό του διαγωνισμού.
Eat Your Salad
Το "Eat Your Salad" είναι ένα τραγούδι του λετονικού ραπ-ποπ συγκροτήματος Citi Zēni. Το τραγούδι εκπροσώπησε τη Λετονία στον Διαγωνισμό Τραγουδιού της Eurovision 2022 στο Τορίνο της Ιταλίας.
Ιστορικό
Το τραγούδι μιλά για την ελκυστικότητα του να είσαι vegan και φιλική προς το περιβάλλον. Ο πρώτος στίχος μιλά για φιλικά προς το περιβάλλον πράγματα που κάνει η ομάδα. Ο δεύτερος στίχος είναι γεμάτος με πολυάριθμες σεξουαλικές αναφορές, που αναφέρονται σε μια φιλική προς το περιβάλλον γυναίκα την οποία ελκύει η ομάδα. Το ρεφρέν συνδυάζει τα μηνύματα του βιγκανισμού και πώς το χαρακτηριστικό είναι σεξουαλικά επιθυμητό.
Supernova 2022
Στις 7 Οκτωβρίου 2021, το LTV άνοιξε μια δίμηνη περίοδο υποβολής για τους ενδιαφερόμενους τραγουδιστές και τραγουδοποιούς για να μπουν στη διαδικασία ακρόασης για το Supernova 2022. Όλες οι συμμετοχές έπρεπε να είναι από τραγουδιστή-τραγουδοποιό ηλικίας τουλάχιστον δεκαέξι ετών και υπήκοο Λετονίας, με ξένους συγγραφείς να επιτρέπονται μόνο εάν συνεισέφεραν στο ένα τρίτο ή λιγότερο στη συμμετοχή.
Αφού παραλήφθηκαν όλες οι υποβολές, μια κριτική επιτροπή που συγκροτήθηκε από εκπροσώπους των κύριων ραδιοφωνικών σταθμών στη Λετονία αξιολόγησε τα τραγούδια, ενημερώνοντας μόνο τον τίτλο του τραγουδιού (όχι τον τραγουδιστή). 16 πράξεις επιλέχθηκαν από την κριτική επιτροπή για να λάβουν μέρος στον διαγωνισμό. Οι επιλεγμένες συμμετοχές ανακοινώθηκαν στις 5 Ιανουαρίου 2022. Εκτός από τους αρχικούς δεκαέξι διαγωνιζόμενους καλλιτέχνες, το LTV διεξήγαγε μια διαδικτυακή ψηφοφορία μεταξύ 10 και 14 Ιανουαρίου 2022 για να καθορίσει μια δέκατη έβδομη πράξη.
Ο ημιτελικός πραγματοποιήθηκε στις 5 Φεβρουαρίου 2022. Δέκα συμμετοχές επιλέχθηκαν από μια επαγγελματική κριτική επιτροπή και μια τηλεψηφοφορία σε ψηφοφορία κατά 50/50. Το "Eat Your Salad" προκρίθηκε και πέρασε στον τελικό.
Ο τελικός πραγματοποιήθηκε στις 12 Φεβρουαρίου 2022. Ο νικητής καθορίστηκε από μια επαγγελματική κριτική επιτροπή και μια τηλεψηφοφορία σε ψηφοφορία κατά 50/50. Το "Eat Your Salad" κέρδισε τον τελικό και ως εκ τούτου θα εκπροσωπήσει τη Λετονία στον Διαγωνισμό Τραγουδιού της Eurovision 2022.
Στη Eurovision
Σύμφωνα με τους κανόνες της Eurovision, όλα τα έθνη με εξαίρεση τη διοργανώτρια χώρα και τους "Μεγάλους Πέντε" (Γαλλία, Γερμανία, Ιταλία, Ισπανία και Ηνωμένο Βασίλειο) πρέπει να προκριθούν σε έναν από τους δύο ημιτελικούς προκειμένου να διαγωνιστούν για τον τελικό - οι δέκα πρώτες χώρες από κάθε ημιτελικό προχωρούν στον τελικό. Η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, με χώρες με ευνοϊκό ιστορικό ψηφοφορίας να τοποθετούνται στο ίδιο δοχείο. Στις 25 Ιανουαρίου 2022, διεξήχθη μια κλήρωση κατανομής που έβαλε κάθε χώρα σε έναν από τους δύο ημιτελικούς, καθώς και σε ποιο μισό της παράστασης θα ερμήνευε. Η Λετονία τοποθετήθηκε στον πρώτο ημιτελικό που θα διεξαχθεί στις 10 Μαΐου 2022 και έχει προγραμματιστεί να εμφανιστεί στο πρώτο μισό της παράστασης.
Το τραγούδι αποκλείστηκε από τον τελικό, καθώς στον 1ο ημιτελικό έλαβε 55 βαθμούς, καταλαμβάνοντας την 14η θέση.
Λα Σελ-Σαιν-Κλου
Το Λα Σελ-Σαιν-Κλου (γαλλικά: La Celle-Saint-Cloud) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες των Ιβλίν
Κύπελλο Κύπρου (καλαθοσφαίριση γυναικών)
Τελικοί
Ο πίνακας που ακολουθεί παρουσιάζει όλους τους τελικούς της διοργάνωσης.
Εξωτερικοί σύνδεσμοι
Κατηγορία:Καλαθοσφαίριση στην Κύπρο
Ερζίμπετ Σμουκ
Η Ερζίμπετ Σμουκ (γεννημένη στις 19 Φεβρουαρίου 1954) είναι Ουγγαρέζα περιβαλλοντολόγος, οικονομολόγος και πολιτικός. Ήταν μέλος της Εθνοσυνέλευσης (Βουλευτής) από την Εθνική Λίστα των Πρασίνων (Πράσινων) της Ουγγαρίας από το 2014 έως το 2022. Εξελέγη επικεφαλής της κοινοβουλευτικής ομάδας του κόμματος τον Σεπτέμβριο του 2016, υπηρετώντας με αυτή την ιδιότητα μέχρι τον Φεβρουάριο του 2017. Είναι συμπρόεδρος του κόμματος από τον Νοέμβριο του 2019.
Επαγγελματική Καριέρα
Αφού τελείωσε τις δευτεροβάθμιες σπουδές στο γυμνάσιο Σζερμπ Άνταλ το 1972, αποφοίτησε ως οικονομολόγος από το Πανεπιστήμιο Οικονομικών Επιστημών Καρλ Μαρξ (σήμερα Πανεπιστήμιο Κόρβινους της Βουδαπέστης) το 1977. Άρχισε να εργάζεται ως υπεύθυνη μισθοδοσίας στη Διοίκηση των Ουγγρικών Κρατικών Σιδηροδρόμων της Βουδαπέστης (MÁV). Το 1979 εντάχθηκε στο προσωπικό της Ουγγρικής Κομμουνιστικής Ένωσης Νέων (KISZ), όπου υπηρέτησε ως Γραμματέας του Περιβαλλοντικού Συμβουλίου Νέων μεταξύ 1984 και 1989. Απέκτησε διδακτορικό δίπλωμα το 1984.
Το 1989, ήταν μία από τους ιδρυτές της Εταιρείας Ούγγρων Συντηρητών (MTVSZ), όπου υπηρέτησε ως Πρόεδρος μέχρι το 2002 και από το 2004 έως το 2008. Εκτός από αυτό, ήταν επίσης Γραμματέας του Δικτύου ΜΚΟ Κεντρικής και Ανατολικής Ευρώπης για την Ενίσχυση της Βιοποικιλότητας μεταξύ 1994 και 1996. Εξελέγη στην ηγεσία του Ευρωπαϊκού Γραφείου Περιβάλλοντος (EBU) το 1996, όπου υπηρέτησε ως αντιπρόεδρος μεταξύ 2000 και 2006. Διετέλεσε επίσης Αναπληρώτρια Πρόεδρος του Εθνικού Συμβουλίου Περιβάλλοντος τρεις φορές (1997–1998, 1999–2000, 2006–2007).
Πολιτική καριέρα
Η Σμουκ ήταν ιδρυτικό μέλος πολλών πράσινων πολιτικών πρωτοβουλιών τη δεκαετία του 1990. Από το 1989 έως το 1993, ήταν μέλος του Κόμματος των Πρασίνων της Ουγγαρίας (MZP), όπου συμμετείχε στην 7μελή προεδρία. Μετά τη ριζοσπαστική δεξιά ιδεολογική προσέλευση εντός του κόμματος, ορισμένα μέλη του κόμματος των Πρασίνων, συμπεριλαμβανομένης της Σμουκ, αποφάσισαν να εγκαταλείψουν το κόμμα και να ιδρύσουν την Πράσινη Εναλλακτική (ZA) τον Ιούνιο του 1993. Οι Γκιόργκι Ντρόπα και Σμουκ εξελέγησαν συναρχηγοί του κόμματος κατά το εναρκτήριο συνέδριό του. Κατά τις βουλευτικές εκλογές του 1994, ήταν υποψήφια βουλευτής της Αγροτικής Συμμαχίας (ASZ), σύμφωνα με τη συμφωνία των δύο κομμάτων. Μετά την αποτυχία των κοινοβουλευτικών εκλογών του 1998, η Σμουκ παραιτήθηκε από τη θέση της και αποχώρησε από το κόμμα στις 21 Ιουνίου 1998
Μετά τις βουλευτικές εκλογές του 2002, διορίστηκε Αναπληρώτρια Γραμματέας για την Ένταξη στην ΕΕ και τις Διεθνείς Σχέσεις στο Υπουργείο Περιβάλλοντος και Υδάτων. Διατήρησε αυτό το αξίωμα μέχρι το 2003. Έγινε Γραμματέας του Εθνικού Συμβουλίου για τη Βιώσιμη Ανάπτυξη εντός της Εθνοσυνέλευσης το 2008. Δύο χρόνια αργότερα επέστρεψε στο MTVSZ.
Συμμετείχε στην ίδρυση του κόμματος Η Πολιτική Μπορεί να Είναι Διαφορετική (LMP). Διετέλεσε γραμματέας του εθνικού συμβουλίου του κόμματος για σύντομο χρονικό διάστημα το 2012. Λειτούργησε ως συμπρόεδρος του Ιδρύματος Ökopolisz του κόμματος από το 2012 έως το 2015, μαζί με τον οικονομολόγο Πέτερ Ρόνα. Στις βουλευτικές εκλογές του 2014 εξελέγη βουλευτής. Υπηρέτησε ως μία από τις καταγραφείς της Εθνοσυνέλευσης μεταξύ 6 Μαΐου 2014 και 19 Οκτωβρίου 2015. Ύστερα από αυτό έγινε αντιπρόεδρος της κοινοβουλευτικής ομάδας του κόμματός της. Διορίστηκε Αντιπρόεδρος της Επιτροπής Προϋπολογισμών στις 6 Μαΐου 2014, διατηρώντας τη θέση αυτή έως τις 2 Οκτωβρίου 2017. Στη συνέχεια, ήταν μέλος της Οικονομικής Επιτροπής μέχρι τον Μάιο του 2018.
Εξελέγη γυναίκα συμπρόεδρος του κόμματος Η Πολιτική Μπορεί να Είναι Διαφορετική στις 23 Νοεμβρίου 2019, μετά την καταστροφική ήττα του κόμματος στις εκλογές για το Ευρωπαϊκό Κοινοβούλιο του 2019. Υπό την ηγεσία της, το κόμμα άλλαξε το όνομά του σε LMP - Πράσινο Κόμμα της Ουγγαρίας τον Φεβρουάριο του 2020, και το κόμμα προσχώρησε στην εκλογική συμμαχία Ενωμένοι για την Ουγγαρία, ως το λιγότερο εξέχον μέλος μεταξύ των έξι κομμάτων της αντιπολίτευσης. Κατά τη διάρκεια των προκριματικών εκλογών της ουγγρικής αντιπολίτευσης το 2021, ήταν η μοναδική υποψήφια της εκλογικής συμμαχίας στην 9η εκλογική περιφέρεια της κομητείας Πέστη (Ναγκικάτα). Κατά τη διάρκεια των κοινοβουλευτικών εκλογών του 2022, αποκτώντας μόνο 28,65 τοις εκατό, ηττήθηκε βαριά από τον υποψήφιο του κυβερνώντος κόμματος Fidesz–KDNP Γκιόργκι Τσερβάν στην εκλογική περιφέρεια Ναγκικάτα, και έτσι η Σμουκ έχασε τη βουλευτική της έδρα μετά από οκτώ χρόνια. Επανεξελέγη γυναίκα συμπρόεδρος τον Αύγουστο του 2022.
Εξωτερικοί σύνδεσμοι
Κατηγορία:Ουγγαρέζες πολιτικοί Κατηγορία:Σελίδες με μη επιθεωρημένες μεταφράσεις
Τζοβάνι των Μεδίκων, καρδινάλιος
O Τζοβάνι, ιταλ. Giovani, (29 Σεπτεμβρίου 1544 - 20 Νοεμβρίου 1562) από τον Οίκο των Μεδίκων, ήταν καρδινάλιος και επίσκοπος της Πίζας.
Βιογραφία
Ήταν ο δευτερότοκος γιος του Κόζιμο Α΄ μεγάλου δούκα της Τοσκάνης και της Ελεονώρας δε Τολέδο, κόρης του Πέδρο Άλβαρεθ μαρκησίου της Βιγιαφράνκα και αντιβασιλιά της Νάπολης.
Ο μεγαλύτερος αδελφός του Φραγκίσκος Α΄ προωθήθηκε σε πολιτική και στρατιωτική καριέρα, ενώ ο Τζοβάνι σε εκκλησιαστική. Τον ζωγράφισε ο Άνιολο Μπροντσίνο ως βρέφος και μερικά έτη αργότερα ζωγράφισε την Ελεονόρα Αλβάρεζ με ένα ακόμη πρόσωπο, που μάλλον είναι ο Τζοβάνι. Αφού τοποθετήθηκε ως αρχιεπίσκοπος Πίζας, μετά έγινε καρδινάλιος στη Σάντα Μαρία ιν Ντομνίκα από τον πάπα Πίο Δ΄ στο εκκλησιαστικό συμβούλιο το 1560, αν και ήταν 16 ετών.
Μάλλον έπασχε ήδη από φυματίωση· δύο έτη μετά στο Λιβόρνο ασθένησε από ελονοσία και απεβίωσε. Ήταν 18 ετών. Λίγες ημέρες αργότερα η μητέρα του και ο αδελφός του Γκαρτσία επίσης απεβίωσαν από ελονοσία (1562). Αιώνες αργότερα ένας μύθος δημιουργήθηκε ότι ο Τζοβάνι και ο Γκαρσία δολοφονήθηκαν, αλλά πρόσφατες εκταφές δεν βρήκαν σημάδια βίας και έδειξαν ότι απεβίωσαν από ελονοσία.
Ο πατέρας του το επόμενο έτος απέκτησε ένα (νόθο) γιο, που τον ονόμασε επίσης Τζοβάνι.
Πηγές
Κατηγορία:Οίκος των Μεδίκων Κατηγορία:Ιταλοί καρδινάλιοι Κατηγορία:Επίσκοποι και Αρχιεπίσκοποι Πίζας Κατηγορία:Επίσκοποι του 16ου αιώνα
Τρία Μοναστήρια Ρεθύμνου
Τα Τρία Μοναστήρια είναι ημιορεινός οικισμός της Δημοτικής Κοινότητας Ρεθύμνης του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011, τα Τρία Μοναστήρια έχουν 172 κατοίκους. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον τότε Δήμο Ρεθύμνης.
Η ονομασία παραπέμπει στην ύπαρξη, στο εν λόγω ύψωμα, τριών μοναστηριών, άγνωστων, πάντως, στις ημέρες μας. Σύμφωνα, όμως, με τη λαϊκή τοπική παράδοση (και πληροφορία των ιερέων της ενορίας Μασταμπά: π. Νικολάου Πολάκη και Γεωργίου Πατακού), τα τρία αυτά μοναστήρια θα μπορούσαμε, ίσως, να τα αναζητήσουμε στα σημερινά ναΰδρια της περιοχής- που αποτελούν και τοπωνυμικές θέσεις της ενορίας του Μασταμπά- α) Αγία Άννα (στην Αγία Άννα), παρά τη θέση Ντάμπια, σε κτήμα τής οικογένειας Σχοινά, β) Αγία Κυριακή (στην Αγία Κυριακή) και γ) Προφήτη Ηλία (στον Προφήτη Ηλία), χωρίς, πάντως, προσωπικά, να αποκλείουμε, λόγω τής αρχαιότητάς του, και το εντυπωσιακό διώροφο ναΰδριο τής Υπαπαντής ή άλλως «Παναγίας της Καθολικής»- γιατί χρησιμοποιούνταν, λειτουργικά, από τους Βενετσιάνους- να αντικαθιστά το ένα από τα τρία προηγούμενα.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Ρεθύμνης
Σερναί-λα-Βιλ
Το Σερναί-λα-Βιλ (γαλλικά: Cernay-la-Ville) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σερναιζιέν (γαλλικά: Cernaysiens).
Παραπομπές
Κατηγορία:Κοινότητες των Ιβλίν
Δημήτρης Μοθωναίος
Ο Δημήτρης Μοθωναίος (γενν. 6 Ιουνίου 1983, Αθήνα) είναι Έλληνας ηθοποιός. Είναι απόφοιτος της δραματικής σχολής του Θεάτρου Τέχνης, καθώς και φοιτητής της Νομικής Σχολής Αθηνών.
Βιογραφία
Το τηλεοπτικό του ντεμπούτο έγινε το 2006, μέσα από τη συμμετοχή του στη σειρά του Alpha TV Τελευταία παράσταση στο ρόλο του αδερφού της Έλλης Λαμπέτη. Τη σεζόν 2009-2010, πρωταγωνίστησε στη σειρά του Aντ1 Κάρμα μαζί με τους Μυρτώ Αλικάκη, Μαρκέλλα Γιαννάτου, Ιζαμπέλα Κογεβίνα και Αντώνη Φραγκάκη, ενώ το 2015, έλαβε μέρος στην κωμική σειρά του Αlpha TV Μη με σκας όπου και συνεργάστηκε για πρώτη φορά με τον Γιάννη Μπέζο. Το 2019, πρωταγωνίστησε στο ρόλο του Αντώνη Κωστούλα στην ελληνική δραματική σειρά Η ζωή εν τάφω, η οποία προβλήθηκε από την ΕΡΤ και είναι βασισμένη στο ομώνυμο μυθιστόρημα του Στράτη Μυριβήλη.
Όσον αφορά το θέατρο, η πρώτη του παράσταση ήταν ο Ηλίθιος του Φιόντορ Ντοστογιέφσκι στην Πειραματική Σκηνή του Εθνικού Θεάτρου. Έκτοτε πρωταγωνίστησε αδιαλείπτως στο θέατρο σε παραστάσεις υψηλού ποιοτικού κύρους και εμπορικής απήχησης. Το 2014 προτάθηκε προτάθηκε για το βραβείο Χορν για το ρόλο του στις Βάκχες του Ευριπίδη σε σκηνοθεσία Έκτορα Λυγίζου. Το 2015, πρωταγωνίστησε στην παράσταση Η Μεγάλη Χίμαιρα, βασισμένη στο μυθιστόρημα του Μ. Καραγάτση και το 2017 πρωταγωνίστησε στην Κεντρική Σκηνή Τσίλερ Εθνικού Θεάτρου στο ρόλο του Πέερ Γκυντ του Χένρικ Ίψεν. Το 2019, πρωταγωνίστησε στην πρώτη ελληνο-κινεζική αγγλόφωνη κινηματογραφική παραγωγή, τα γυρίσματα της οποίας έλαβαν μέρος στη Σαγκάη, τη Βιέννη και τη Λευκάδα.
Κινηματογραφικά έχει πρωταγωνιστήσει μεταξύ άλλων στις ταινίες: ''Νίκος Δραγούμης. Ένας ζωγράφος στη σκιά της ιστορίας (2015), Φαντασία (2019) και A Day in the Life of a Teddy Bear'' (2019).
Παραπομπές
Κατηγορία:Έλληνες ηθοποιοί θεάτρου Κατηγορία:Έλληνες ηθοποιοί τηλεόρασης
Σαντλού-λε-Βίνι
Οι κάτοικοί του είναι γνωστοί ως Σαντλουβαί (γαλλικά: Chantelouvais).
Σαμπουρσί
Το Σαμπουρσί (γαλλικά: Chambourcy) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Καμπορισιέν (γαλλικά: Camboriciens).
Παραπομπές
Κατηγορία:Κοινότητες των Ιβλίν
S/2004 S 31
S/2004 S 31 είναι η προσωρινή ονομασία ενός φυσικού δορυφόρου του Κρόνου και μέλος της ομίάδας Ινουίτ. Η ανακάλυψη ανακοινώθηκε από τους Scott S. Sheppard, Ντέιβιντ Τζούιτ και Τζαν Κλέυνα στις 8 Οκτωβρίου του 2019, βασιζόμενοι σε παρατηρήσεις που έγιναν μεταξύ 12 Δεκεμβρίου 2004 και 22 Μαρτίου του 2007.
Ο S/2004 S 31 έχει διάμετρο περίπου 4 χιλιομέτρων και περιφέρεται γύρω από τον Κρόνο σε μέση απόσταση 17,568 Gm, μέσα σε 869,65 ημέρες, με κλίση 48,8° προς την εκλειπτική και με εκκεντρότητα 0,240.
Παραπομπές
`
Κατηγορία:Φυσικοί δορυφόροι Κρόνου
Αδραβάστος Λασιθίου
Ο Αδραβάστος είναι οικισμός της κοινότητας Νεαπόλεως, του δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μιραμπέλλου του νομού Λασιθίου, στο γεωγραφικό διαμέρισμα Κρήτης. Στην απογραφή του 2011 ο οικισμός καταγράφηκε χωρίς κατοίκους.
Γενικά στοιχεία
Ο Αδραβάστος είναι ημιορεινός οικισμός στο βόρειο άκρο του δυτικού τμήματος του νομού Λασιθίου. Ιστορικά υπάγεται στην περιοχή του Απάνω Μεραµπέλου. Βρίσκεται κοντά στον επαρχιακό δρόμο που συνδέει την Νεάπολη με την Φινοκαλιά, νοτιοανατολικά του Αγίου Αντωνίου και σε μέσο σταθμικό υψόμετρο 440. Απέχει 26 χλμ. περίπου ΒΔ. του Αγίου Νικολάου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Νεαπόλεως του νομού Λασιθίου. Με το ΦΕΚ 87Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου.
Πηγές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Αμανβιλέρ
Εξωτερικοί σύνδεσμοι
Κατηγορία:Κοινότητες της Μοζέλ
ΑΕΛ Λεμεσού (καλαθοσφαίριση γυναικών)
Η Αθλητική Ένωση Λεμεσού είναι γυναικεία, κυπριακή, καλαθοσφαιρική ομάδα με έδρα δραστηριοτήτων τη Λεμεσό. Αποτελεί τμήμα της Αθλητικής Ένωσης Λεμεσού. Αποτελεί την πιο πετυχημένη γυναικεία καλαθοσφαιρική ομάδα στην Κύπρο έχοντας κατακτήσει τα περισσότερα πρωταθλήματα (16) και κυπέλλα (15) Κύπρου. Επιπλέον, έχει κατακτήσει 10 φορές το Σούπερ Καπ.
Τίτλοι-Διακρίσεις
Το καλαθοσφαιρικό τμήμα γυναικών της Α.Ε. Λεμεσού έχει κατακτήσει τους εξής τίτλους:
Εξωτερικοί σύνδεσμοι
Καλαθοσφαιριση Γυναικων Κατηγορία:Κυπριακοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1966
Σαπέ
Το Σαπέ (γαλλικά: Chapet) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σαπετουά (γαλλικά: Chapetois).
Παραπομπές
Κατηγορία:Κοινότητες των Ιβλίν
Μπαμπίνη Αιτωλοακαρνανίας
H Μπαμπίνη είναι χωριό στο νομό Αιτωλοακαρνανίας και εμφανίζεται για πρώτη φορά σε γραπτή αναφορά το 1521. Είναι χτισμένο αμφιθεατρικά στους πρόποδες του λόφου Παναγούλα σε υψόμετρο 230. Το χωριό απέχει από το Αγρίνιο περίπου 34 χλμ και 11 από την Ιόνια Οδό (κόμβος Κουβαράς). Στη θέση του σημερινού χωριού ήταν τα σπίτια του προεστού Πέτρου Μπαμπινιώτη και το χωριό δημιουργήθηκε εκεί σταδιακά από κατοίκους των γύρω οικισμών μετά την Απελευθέρωση. Βόρεια του χωριού βρίσκεται η ιστορική Μονή Αγίου Γεωργίου Μπαμπίνης ή Πόρτας και τα ερείπια της αρχαίας πόλης Φοιτίες. Ως κοινότητα αναγνωρίστηκε το 1912 με την απόσπαση του οικισμού από το δήμο Εχίνου και τον ορισμό του ως έδρα της κοινότητας. Σύμφωνα με το σχέδιο Καλλικράτης, αποτελεί τη τοπική κοινότητα Μπαμπίνης που υπάγεται στον Δήμο Ξηρομέρου. Στην απογραφή του 2011 έχει πληθυσμό 413 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ξηρομέρου
Μκουάουα (τμήμα)
Το Αστικό Τμήμα Μκουάουα (Αγγλικά: Mkwawa Urban Ward, Σουαχίλι: Kata ya Mkwawa), διοικητικά ανήκει στην Αστική Περιοχή Ιρίνγκα (Iringa Urban District), της Περιφέρειας Ιρίνγκα (Iringa Region), στα Νότια Υψίπεδα (Southern Highlands) της Τανζανίας.
Σύμφωνα με την απογραφή του 2002, το Αστικό Τμήμα Μκουάουα είχε πληθυσμό 8.029 άτομα και το 2012 αυτός αυξήθηκε στα 9.673 άτομα.
Προέλευση ονομασίας
Το Αστικό Τμήμα, ονομάστηκε προκειμένου να τιμήσει τον Αρχηγό Μκουάουα, ο οποίος ήταν φυλετικός ηγέτης των Χέχε (Hehe) στην Γερμανική Ανατολική Αφρική (τώρα ως επί το πλείστον το ηπειρωτικό τμήμα της Τανζανίας) και ο οποίος ήρθε σε αντίθεση με τον Γερμανικό αποικισμό.
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Κατοικημένες περιοχές στην Περιφέρεια Ιρίνγκα Κατηγορία:Τμήματα της Τανζανίας
Αλέξανδρος (ταινία, 2004)
Η ταινία είχε θετική υποδοχή στην Ευρώπη, αλλά ιδιαίτερα αρνητική στις ΗΠΑ. Ο προϋπολογισμός της ήταν 155 εκατομμύρια δολάρια, και οι εισπράξεις απέφεραν 167 εκατομμύρια παγκοσμίως κάτι που την έκανε αποτυχημένη εμπορικά. Υπάρχουν 4 εκδόσεις της ταινίας, αυτή της αρχικής κυκλοφορίας στους κινηματογράφους (175 λεπτά), και οι εκτεταμένες εκδόσεις που κυκλοφόρησαν το 2005, 2007 και 2013. Οι ειδικές εκδόσεις της ταινίας υπήρξαν ιδιαίτερα δημοφιλής και μόνο στις ΗΠΑ πωλήθηκαν πάνω από 3,5 εκατομμύρια συνολικά αντίτυπα, και ειδικά η έκδοση του 2007 (Alexander Revisited: The Final Cut, 225 λεπτά) εξελίχθηκε σε ένα από τα πιο από τα πιο δημοφιλή DVD της εταιρείας διανομής Warner Bros.
Πλοκή
Η ιστορία ξεκινάει με αφηγητή τον Πτολεμαίο, έναν από τους παιδικούς συντρόφους του Αλεξάνδρου, και αργότερα σωματοφύλακα και στρατηγό του, ο οποίος σε βαθιά γεράματα, 40 χρόνια μετά τον θάνατο του Αλεξάνδρου το 323 π.Χ., έχει πλέον το δικό του βασίλειο στην Αίγυπτο και από το παλάτι του στην όμορφη πόλη της Αλεξάνδρειας αφηγείται τα απομνημονεύματά του στον γραφέα ο οποίος τα καταγράφει.
Σταδιακά η ταινία προχωράει σε απευθείας διαδραμάτιση των γεγονότων ξεκινώντας αρχικά με τις προετοιμασίες για την μάχη των Γαυγαμήλων και τον Αλέξανδρο να συζητάει με το επιτελείο του πριν την μεγάλη μάχη. Την ημέρα της μάχης, οι αντοχές των φαλαγγών δοκιμάζονται στο έπακρο από τον όγκο των περσικών δυνάμεων, όμως ο Αλέξανδρος χρησιμοποιεί τέχνασμα με την κίνηση του ιππικού του ώστε να απομακρύνει και να παγιδέψει το ιππικό των Περσών, και ο ίδιος ως επικεφαλής των Εταίρων εισχωρεί κατόπιν στο κενό που προέκυψε στον σχηματισμό των Περσών και διεισδύει βαθιά απειλώντας τον ίδιο τον Δαρείο. Στις μάχες που γίνονται ο Κλείτος σώζει την ζωή του Αλεξάνδρου, και η πίεση των Μακεδόνων κάνει τον Δαρείο να αποχωρήσει άτακτα. Ο Αλέξανδρος θέλει να καταδιώξει τον Δαρείο όμως αναγκάζεται να γυρίσει πίσω και να βοηθήσει τις φάλαγγες όπου εκεί βρίσκονται υπό την ηγεσία του Παρμενίωνα και του γιου του Φιλώτα όπου ο κίνδυνος κατάρρευσης ήταν υπαρκτός.
Η ταινία κατόπιν πηγαίνει στην παιδική ηλικία του Αλεξάνδρου, ο αρχικός ανταγωνισμός και η μετέπειτα φιλία του με τον Ηφαιστίωνα, η τιθάσευση του Βουκεφάλα, και η διδασκαλία του από τον Αριστοτέλη μαζί με τα παιδιά των υπολοίπων Μακεδόνων ευγενών στην Μίεζα, οι συγκρούσεις μεταξύ του πατέρα του, του Φιλίππου Β´, και της μητέρας του, της Ολυμπιάδας. Όταν ο Αλέξανδρος γίνεται έφηβος πλέον, η σχέση του με τον Φίλιππο καταστρέφεται καθώς αυτός παντρεύεται με νέα σύζυγο, την Ευρυδίκη, ανιψιά του Άτταλου, και ο Άτταλος προσβάλλει τον Αλέξανδρο και την Ολυμπιάδα. Ο Αλέξανδρος απαιτεί συγνώμη από τον Άτταλο όμως ο Φίλιππος παρεμβαίνει και ζητά από τον Αλέξανδρο να σιωπήσει και να σεβαστεί τον προσκεκλημένο του. Ο Αλέξανδρος καβγαδίζει έντονα με τον πατέρα του και τον προσβάλλει. Ο Φίλιππος εξορίζει τον Αλέξανδρο μετά το περιστατικό αυτό.
Οι σχέσεις τους επουλώνονται μετά από καιρό, και ο Αλέξανδρος επιστρέφει και μαζί με τον πατέρα του ετοιμάζονται για τον εορτασμό που παραθέτει το βασίλειο της Μακεδονίας με προσκεκλημένους τις άλλες ελληνικές πόλεις. Ο Φίλιππος όμως δολοφονείται από έναν από τους αξιωματικούς του, τον Παυσανία, και πεθαίνει στα χέρια του Αλεξάνδρου ο οποίος τρέχει να τον βοηθήσει. Ο Αλέξανδρος ανακηρύσσεται βασιλιάς επί τόπου, ενώ ο Παυσανίας δολοφονείται από αυτούς που τον καταδίωξαν πριν αυτός προφτάσει να ανέβει στο άλογο που τον περιμένει. Παράλληλα η Ολυμπιάδα κοιτάει απειλητικά πλέον την Ευρυδίκη και τον νεογέννητο γιο της που απέκτησε με τον Φίλιππο Β´.
Η ταινία συνεχίζει με τις αναφορές του Πτολεμαίου για την έναρξη της εκστρατείας και την μετέπειτα καταστροφή των Θηβών και της Περσέπολης, και κατόπιν για την μεγάλης διάρκειας εκστρατεία του στα βουνά και απόμακρες περιοχές της κεντρικής Ασίας, όπου παντρεύεται τη Ρωξάνη, αλλά και αργότερα δολοφονεί τον Κλείτο εν μέσω μέθης και διένεξης που προέκυψε. Κατόπιν η στρατιά του Αλεξάνδρου φτάνει έως ότου φτάνει στα Ιμαλάια, και αντικρίζοντας το μέγεθος τους συζητά με τον νεαρό τότε Πτολεμαίο, και σκέφτεται πως πρέπει να κατευθυνθεί προς τα νότια καθώς μόνο οι θεοί μπορούν να διαβούν τα όρη αυτά. Προχωρώντας νοτιοανατολικά, φτάνει στον Υδάσπη, και ο μακεδονικός στρατός εμπλέκεται στην φονικότερη μάχη που είχε έως τότε, εναντίον των δυνάμεων του Ινδού ηγεμόνα Πώρου, ο οποίος έχει στην διάθεση του μεγάλο αριθμό ελεφάντων. Παρά την αρχικά διαφαινόμενη ήττα στην γενικευμένη σφαγή που ακολουθεί, ο Αλέξανδρος εμψυχώνει τον στρατό του και εφορμά ιππεύοντας τον Βουκεφάλα μόνος του στις τάξεις του εχθρού. Οι Μακεδόνες βλέποντας τον βασιλιά να κινδυνεύει εμψυχώνονται και αντεπιτίθενται, κερδίζοντας τελικά την μάχη. Ο Αλέξανδρος τραυματίζεται σοβαρά ωστόσο από βέλος που τον πλήττει, και ο Βουκεφάλας σκοτώνεται μετά από βέλος και ακόντιο που δέχεται. Αναρρώνοντας από τις πληγές του, ο Αλέξανδρος παρουσιάζεται στον στρατό, ανακοινώνει πως επιστρέφουν στην πατρίδα, και ακολουθούν πανηγυρισμοί.
Στην Βαβυλώνα πλέον, ο Αλέξανδρος κάνει σχέδια για νέες εκστρατείες, ετοιμάζοντας μεγάλο στόλο για την κατάκτηση νέων περιοχών, καθώς και δίνοντας οδηγίες για ίδρυση πόλεων και βιβλιοθηκών. Ο πιο κοντινός του φίλος, ο Ηφαιστίωνας, όμως έχει αρρωστήσει αιφνιδίως, και ο Αλέξανδρος προσπαθεί να τον εμψυχώσει, μιλώντας του για την παιδική τους ηλικία και τα μελλοντικά τους σχέδια, την κατάκτηση της Καρχηδόνας, των ελληνικών αποικιών της Σικελίας, της Ρώμης και μετέπειτα της βόρειας Ευρώπης, ώσπου μια μέρα όλοι οι άνθρωποι του κόσμου θα μπορούν να ζουν και να μετακινούνται ελεύθερα χωρίς άλλους πολέμους. Ο Ηφαιστίων όμως πεθαίνει στο εντωμεταξύ, και ο Αλέξανδρος μετά το αρχικό ξέσπασμα θυμού του προς τους πάντες, καταρρακώνεται και δεν παρηγορείται ούτε από το γεγονός ότι η Ρωξάνη είναι έγκυος με το παιδί του. Μετά από λίγους μήνες, και αφότου έχει τιμήσει τον Ηφαιστίωνα, προετοιμάζεται για την εκστρατεία στην αραβική χερσόνησο.
Όμως και ο ίδιος ο Αλέξανδρος πλέον αρρωσταίνει βαριά μετά από οινοποσία. Η κατάσταση του χειροτερεύει και είναι φανερό πλέον πως είναι κοντά στον θάνατό του, ενώ ο Βαγόας του παρέχει φροντίδες. Ο στρατός και οι αξιωματικοί του περνάν ώστε να τον αποχαιρετίσουν μια τελευταία φορά, ώσπου ο Αλέξανδρος πεθαίνει πλέον και το δαχτυλίδι του πέφτει από τα χέρια. Με τον θάνατό του, σχεδόν αμέσως επικρατεί γενικευμένη αναταραχή ανάμεσα στους στρατηγούς του σχετικά με το ποια φατρία θα αποκτήσει το σώμα του.